31.1.2023
ET
Euroopa Liidu Teataja
L 28/19
Esimese lõigu punktis d sätestatud erandeid kohaldatakse selliste liidu kalalaevade suhtes, mille kohta on ajavahemikul 1. juulist 2015 kuni 30. septembrini 2016 registreeritud hariliku huntahvena püük vainakkevõrkudega.
Liidu kalalaeva asendamise korral võivad liikmesriigid lubada erandite kohaldamist teise liidu kalalaeva suhtes, tingimusel et nende liidu kalalaevade arv, mille suhtes asjaomast erandit kohaldatakse, ja nende kogupüügivõimsus ei suurene.
4.
Lõikes 3 sätestatud püügi piirnorme ei saa üle kanda ühelt kalalaevalt teisele.
5.
Harrastuskalapüügi, sealhulgas kaldalt püügi korral ICESi 4.b, 4.c, 6.a ja 7.a–7.k rajoonis:
a) on 1. veebruarist kuni 31. märtsini 2023: i) hariliku huntahvena puhul lubatud kasutada ainult püüa-ja-vabasta kalastamisviisi ritvõnge või ridvata õngega; ii) nimetatud piirkonnas püütud harilikku huntahvenat keelatud pardal hoida, ümber paigutada, ümber laadida või lossida; b) on jaanuaris ja 1. aprillist kuni 31. detsembrini 2023: i)
lubatud püüda ja endale jätta mitte üle kahe hariliku huntahvena kaluri kohta päevas;
ii) pardal hoitava hariliku huntahvena alammõõt 42 cm; iii) keelatud seisevvõrkudega harilikku huntahvenat püüda ja pardal hoida.
6.
Lõige 5 ei piira rangemate riiklike meetmete kohaldamist harrastuskalapüügi suhtes.
Artikkel 12 Hariliku huntahvena püüki ICESi 8.a ja 8.b rajoonis käsitlevad meetmed 1.
Prantsusmaa ja Hispaania tagavad vastavalt määruse (EL) 2019/472 artikli 4 lõikele 3, et nende töönduslikust ja harrastuskalapüügist tulenev hariliku huntahvena varude kalastussuremus ICESi 8.a ja 8.b rajoonis ei ületa FMSY väärtust, nagu on kindlaks määratud määruse (EL) 2019/472 artikli 2 lõikes 5.
2.
Harrastuskalapüügi, sealhulgas kaldalt toimuva püügi puhul on ICESi 8.a ja 8.b rajoonis
a) lubatud püüda ja endale jätta kõige rohkem kaks harilikku huntahvenat kaluri kohta päevas; b) keelatud seisevvõrkudega harilikku huntahvenat püüda ja pardal hoida.
3.
Lõige 2 ei piira rangemate riiklike meetmete kohaldamist harrastuskalapüügi suhtes.
Artikkel 13 Euroopa angerja püüki käsitlevad meetmed 1.
Käesolevat artiklit kohaldatakse liidu vete, sealhulgas riimvete suhtes, nagu estuaarid, laguunid ja üleminekuveed, ning liidu kalalaevade suhtes GFCMi geograafilistes alapiirkondades 1–27.
Käesolevat artiklit ei kohaldata GFCMi geograafilise alapiirkonna 29 suhtes. 2.
Keelatud on euroopa angerja (Anguilla anguilla) töönduspüük kas sihtliigina või kaaspüügina kõigis eluetappides vähemalt kuue kuu jooksul.
Selleks määrab iga asjaomane liikmesriik ühe või mitu keeluaega järgmistel tingimustel: a) vajaduse korral võivad keeluaeg või -ajad liikmesriigi erinevates püügipiirkondades erineda, et võtta arvesse angerja geograafilist ja hooajalist rännet selle erinevates eluetappides;